VALTIOVARAINMINISTERIÖ	VM166:01/2003		
	Hallinnon kehittämisosasto			
	VAHTI	7.6.2004		

Jakelussa mainituille

ROSKAPOSTIEN VASTAISET TOIMET -  JAOSTON ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän alaisuuteen (VAHTI) jaoston kehittämään ja yhteensovittamaan hallinnon toimijoiden roskapostien vastaista toimintaa.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä asetetun roskapostien vastaiset toimet - jaoston toiminta ja tehtävät ovat tärkeä osa kehitysohjelmaa.

Toimikausi
7.6.2004-30.10.2005
	
 Roskapostien vastaiset toimet – jaoston tavoitteet ja tehtäväalueet

Jaoston  tavoitteena on tehostaa ja yhteensovittaa hallinnon toimijoiden toimintaa roskapostien vastaisessa toiminnassa sekä kehittää ja edistää roskapostien vastaisen toiminnan hyviä käytäntöjä. Jaoston tehtävät on kuvattu Valtionhallinnon tietoturvallisuuden kehitysohjelman kohdassa 5.3.1. Jaoston tehtäväalueita ovat:

- roskapostin hallinnan yleisohjeen laatiminen
- kansallisen lainsäädäntötyön tukeminen ja toimeenpanon edistäminen
- kansainvälinen roskapostien vastaiseen toimintaan liittyvä yhteistoiminta 
- roskapostien torjuntaohjelmistojen koskevien valtion puitesopimusten valmistelu yhteistyössä kauppatalo Hanselin kanssa
- yhteistoiminta operaattorien ja muiden keskeisten elinkeinoelämän toimijoiden sekä niitä edustavien järjestöjen kanssa

Organisointi

Jaosto perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
tietojärjestelmäpäällikkö 	Kari Keskitalo, KTM

Varapuheenjohtaja:
projektipäällikkö 	Olli-Pekka Rissanen, valtiovarainministeriö

	Jäsenet:
erityisasiantuntija	Juhani Ahvenainen, Verohallitus 
järjestelmäasiantuntija	Jan Elho, liikenne- ja viestintäministeriö
suunnittelija		Rolf Eklund, Suomen ympäristökeskus
järjestelmäasiantuntija 	Ville Hagelberg, valtiovarainministeriö
tietohallintopäällikkö 	Timo Haurinen, Valtiokonttori
tietoturvapäällikkö 	Aku Hilve, Helsingin poliisilaitos
tietohallintopäällikkö 	Pekka Kallio, Opetushallitus 
tietotekniikka-asiantuntija	Vesa-Matti Kari, Helsingin yliopisto
tietoturva-asiantuntija 	Sami Kilkkilä, Viestintävirasto
johtaja 		Kaarina Koskinen, Ulkomaalaisvirasto
atk-suunnittelija 	Jens Kristianssen, oikeusministeriö
		pääsuunnittelija 	Jari Lehtonen, Turun yliopisto
		asiantuntija		Olavi Manninen, Kuopion yliopisto
		ylitarkastaja 		Heikki Partanen, Tietosuojavaltuutetun toimisto
tietoturvapäällikkö 	Kaisu Rahko, Oulun yliopisto
yli-insinööri 		Tapani Tarvainen, Jyväskylän yliopisto
tietotekniikka-asiantuntija	Tuuli Tuominen, Helsingin yliopisto
		jaospäällikkö 	Christa Winqvist, Helsingin kauppakorkeakoulu

Jaoston kokoonpanoa voidaan tarvittaessa muuttaa VAHTIn tai sen puheenjohtajan päätöksellä. Puolustushallinnon edustus nimetään mahdollisimman pian.

	Sihteeritehtävät:
Jaosto valitsee keskuudestaan sihteerin tai sihteerit kesäkuussa 2004.

Kustannukset

Jaoston mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa kuitenkin edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Jaostossa edustetut organisaatiot
Jaoston puheenjohtaja ja jäsenet
VAHTI